CELEX: 62016FN0007
Language: hr
Date: 2016-02-04 00:00:00
Title: Predmet F-7/16: Tužba podnesena 4. veljače 2016. – ZZ protiv Komisije

25.4.2016   
            
            
               HR
            
            
               Službeni list Europske unije
            
            
               C 145/38
            
         Tužba podnesena 4. veljače 2016. – ZZ protiv Komisije
   (Predmet F-7/16)
   (2016/C 145/47)
   Jezik postupka: francuski
   
      Stranke
   
   
      Tužitelj: ZZ (zastupnik: C. Mourato, odvjetnik)
   
      Tuženik: Europska komisija
   
      Predmet i opis spora
   
   Poništenje odluke Komisije kojom je snižen iznos naknade, isplaćivane tužitelju, koji je bio zaposlen na temelju ugovora o radu na neodređeno vrijeme po belgijskom pravu, a kojom se predviđa povrat preplaćenih iznosa.
   
      Tužbeni zahtjev tužitelja
   
   
               —
            
            
               Poništiti obavijest Komisije (PMO) od 9. travnja 2015. naslovljenu na tužitelja i tužiteljeve obračunske isprave za isplatu plaće izdane nakon te obavijesti i, po potrebi, obavijest od 12. prosinca 2014. te obračunske isprave za isplatu plaće izdane nakon te obavijesti, u dijelu u kojem se odnose na ponovni izračun mjesečne naknade, točnije:
               
                           —
                        
                        
                           obavijest Europske komisije (Ured za upravljanje individualnim materijalnim pravima i njihovu isplatu, PMO/1 – Plaće i upravljanje individualnim materijalnim pravima) tužitelju od 9. travnja 2015.;
                        
                     
                           —
                        
                        
                           tužiteljeve obračunske isprave za isplatu plaće 04/2015 do 06/2015 i naredne obračunske isprave za isplatu plaće koje sadrže odbitak u iznosu od 208,30 eura (oznaka DPN –Remboursement dett) i kasnije obračunske isprave za isplatu plaće;
                        
                     
                           —
                        
                        
                           prethodnu obavijest Europske komisije (Ured za upravljanje individualnim materijalnim pravima i njihovu isplatu, PMO/1 – Plaće i upravljanje individualnim materijalnim pravima) tužitelju od 12. prosinca 2014.;
                        
                     
                           —
                        
                        
                           tužiteljeve obračunske isprave za isplatu plaće 12/2014 do 03/2015.
                        
                     
         
               —
            
            
               Podredno, poništiti obavijesti i obračunske isprave za isplatu plaće u dijelu u kojem one sadrže odbitke koji se primjenjuju retroaktivno na plaće koje je tužitelj primio do 9. travnja 2015.;
            
         
               —
            
            
               u svakom slučaju, naložiti tuženiku plaćanje troškova ovog postupka.